Irak

Iraq, tauka nama resmi menua tu, Republik Iraq, sebengkah ari menua-menua Asia Barat pia mega menua teras ba kandang menua geopolitik ti dikelala enggau nama Timur Tengah. Nengah penyampau tubuh lebih 46 juta iku, iya nyadi menua ke-30 pemadu mayuh mensia. Iya nyadi sebuah republik parlimen perintah besai ti bisi 18 buah kandang menua. Iraq besempadan enggau Turki ba utara, Arab Saudi ba selatan, Iran ba timur, Teluk Persia enggau Kuwait ba tenggara, Jordan ba barat daya, enggau Siria ba barat. Indu nengeri enggau nengeri ti pemadu besai iya nya Baghdad. Orang Iraq mayuh macham; tebal agi bansa Arab, pia mega bansa Kurd, Turkmen, Yazidi, Assiria, Armenia, Mandae, Persia enggau Shabak enggau geografi enggau jelu siga ti sama mayuh macham. Tebal agi rayat Iraq nya orang Islam – pengarap minoriti nyengkaum pengarap Kristian, Yazidis, Zoroaster, Mandae, Yarsan enggau Judah. Jaku rasmi Iraq iya nya jaku Arab enggau Kurd; ke bukai mega dikelala ba pelilih menua ke spesifik iya nya jaku Turki, Suret, enggau Armenia.

 Penyanding 
Kategori:Menua ba Asia

 Nota